Tifozi i vogël i Messit ikën nga Afganistani
Murteza Ahmadi, një tifoz i zjarrtë i Lionel Messit, është larguar nga vendi i tij për shkak të shqetësimeve rresth sigurisë së familjes së tij.
Për pesë-vjeçarin Murtaza Ahmadi, ylli ndërkombëtar i futbollit Lionel Messi është një hero: Ky djal afgan pushtoi zemrat e shumë njerëzve në janar, pasi ai u fotografua i veshur me një qese plastike të improvizuar që dukej si fanella e ekipit kombëtar të Argjentinës. Fanella në pjesën e prapme kishte numrin e Messit. Fotografija pati një përhapje virale në mediat sociale dhe tërhoqi vëmendjen e yllit argjentinas të futbollit, i cili përmes organizatës UNICEF i dërgoi një fanellë me nënshkrimin e tij tifozit të tij të vogël në Afganistan. Fama e ndihmoi Murteza Ahmadin, i cili me ndihmën e një organizate jo-qeveritare u zhvendos nga fshati i tij i vogël në Kabul për t’u marrë me futbollin. Por shumë shpejt, familja e tij filloi të merrte kërcënime nga talebanët dhe bandat kriminale të përfshira në rrëmbime për shpërblim. Rreth një muaj më parë, familja e tij tetë anëtarëshe u largua nga Afganistani, duke lënë pas gjithçka. Ata aktualisht jetojnë në një banesë një-dhomëshe me qira në qytetin e Kuetas në Pakistan. Mohammad Arif Ahmadi, babai i Murteza-it: Por pesë-vjeçari, Murtaza Ahmadi nuk ka hequr dorë nga stërvitjet edhe pse ndodhet në mërgim. Herë pas here, xhaxhai i tij e dërgon atë për stërvitje në një fushë futbolli aty pranë. thotë babai i tij. Agjencia e OKB-së për Refugjatët është duke u përpjekur ta regjistrojë familjen si refugjatë të ligjshëm.